PIB Headquarters
কোভিড-১৯ সংক্রান্ত পিআইবি-র বিবৃতি
নয়াদিল্লী, ৩ ফেব্রুয়ারি, ২০২১
কেবল ১৮ দিনেই ৪০ লক্ষ ব্যক্তির টিকাকরণ করে ভারত টিকাকরণে বিশ্বের দ্রুততম দেশ হয়ে উঠেছে, সুস্পষ্টভাবে করোনায় আক্রান্তের হার মোট আক্রান্তের ১.৫ শতাংশের নিচে, ১৪টি রাজ্য ও কেন্দ্রশাসিত অঞ্চলে গত ২৪ ঘন্টায় মৃত্যুর কোনও খবর নেই
বিশ্ব মহামারীর বিরুদ্ধে লড়াইয়ে ভারত আরও একটি উল্লেখযোগ্য সাফল্য অর্জন করেছে। ৪০ লক্ষ মানুষের টিকাকরণ করে ভারত টিকাকরণের দিক থেকে বিশ্বের দ্রুততম দেশ হয়ে উঠে এক লক্ষ্যণীয় মাইলফলক অর্জন করেছে। কেবল ১৮ দিনেই টিকাকরণের ক্ষেত্রে এই সাফল্য মিলেছে। গত ১ ফেব্রুয়ারি পর্যন্ত টিকাকরণের দিক থেকে ভারত বিশ্বের প্রথম পাঁচটি দেশের মধ্যে সবার ওপরে রয়েছে। দেশে করোনা টিকাকরণ দ্রুতগতিতে এগিয়ে চলেছে। কোভিড-১৯-এর বিরুদ্ধে লড়াইয়ে কেবল টিকাকরণের ক্ষেত্রেই নয়, অন্যান্য দিকেও ভারত দৈনিক নতুন সাফল্য অর্জন করছে। সেই অনুসারে গত ২৪ ঘন্টায় ১৪টি রাজ্য ও কেন্দ্রশাসিত অঞ্চলে করোনাজনিত কারণে মৃত্যুর খবর নেই। দেশে দৈনিক ভিত্তিতে করোনায় সুস্থতার সংখ্যা লাগাতার বাড়তে থাকায় মৃত্যু হার ক্রমশ কমছে। একইভাবে, সুস্পষ্টভাবে আক্রান্তের সংখ্যাও ক্রমশ নিম্নমুখী। গত ২৪ ঘন্টায় সুস্পষ্টভাবে করোনায় আক্রান্তের সংখ্যা আরও কমে হয়েছে ১ লক্ষ ৬০ হাজার ৫৭। এর ফলে মোট করোনায় আক্রান্তের কেবল ১.৪৯ শতাংশই সুস্পষ্টভাবে করোনায় আক্রান্ত।
বিস্তারিত জানার জন্য ক্লিক করুন নিম্নলিখিত লিঙ্কে- https://pib.gov.in/PressReleseDetail.aspx?PRID=1694677
কোভিড-১৯ সংক্রমণ প্রতিরোধে কেরল ও মহারাষ্ট্রকে জনস্বাস্থ্য ক্ষেত্রে সাহায্যের জন্য কেন্দ্র উচ্চপর্যায়ের দল পাঠাচ্ছে
কোভিড-১৯ সংক্রমণ প্রতিরোধ ও নিয়ন্ত্রণে রাজ্য স্বাস্থ্য কর্তৃপক্ষের সঙ্গে সমন্বয় বজায় রেখে কাজ করার জন্য কেন্দ্রীয় স্বাস্থ্য ও পরিবারকল্যাণ মন্ত্রক কেরল ও মহারাষ্ট্রে দুটি উচ্চপর্যায়ের দল পাঠানোর সিদ্ধান্ত নিয়েছে। উচ্চপর্যায়ের এই দল এমন সময় কেরল ও মহারাষ্ট্রে পাঠানো হচ্ছে যখন দেশের প্রায় সমস্ত রাজ্য ও কেন্দ্রশাসিত অঞ্চলেই কোভিড-১৯-এর ফলে আক্রান্ত ও মৃত্যুর সংখ্যা ক্রমশ কমছে। অন্যদিকে, এই দুটি রাজ্যে এখনও আক্রান্তের সংখ্যা তুলনামূলক বেশি। উল্লেখ করার মতো বিষয় হল, দেশে এখন সুস্পষ্টভাবে করোনায় আক্রান্তের প্রায় ৭০ শতাংশই এই দুটি রাজ্য থেকে।
বিস্তারিত জানার জন্য ক্লিক করুন নিম্নলিখিত লিঙ্কে- https://pib.gov.in/PressReleseDetail.aspx?PRID=1694325
কোভিড-১৯ সংক্রান্ত মন্ত্রী গোষ্ঠীর ২৩তম বৈঠকে পৌরহিত্য করলেন ডাঃ হর্ষবর্ধন
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষবর্ধন আজ এখানে ভিডিও কনফারেন্সের মাধ্যমে কোভিড-১৯ সংক্রান্ত উচ্চ পর্যায়ের মন্ত্রী গোষ্ঠীর ২৩তম বৈঠকে পৌরহিত্য করেছেন। এই বৈঠকে বিদেশ মন্ত্রী ডাঃ এস জয়শঙ্কর, অসামরিক বিমান পরিবহণ মন্ত্রী শ্রী হরদীপ সিং পুরী, স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে, স্বরাষ্ট্র প্রতিমন্ত্রী শ্রী নিত্যানন্দ রাই এবং বন্দর তথা জাহাজ পরিবহণ প্রতিমন্ত্রী শ্রী মনসুখ মান্ডভিয়া যোগ দেন। নীতি আয়োগের স্বাস্থ্য বিষয়ক সদস্য ডঃ বিনোদ কে পল ভার্চ্যুয়াল পদ্ধতিতে বৈঠকে যোগ দেন। ডাঃ হর্ষবর্ধন বৈঠকে উপস্থিত সকলকে স্মরণ করিয়ে দিয়ে বলেন, কোভিড সংক্রমণ প্রতিরোধ ও মোকাবিলার জন্য গঠিত এই মন্ত্রী গোষ্ঠীর কার্যকালের মেয়াদ প্রায় ১ বছর পূর্ণ হতে চলেছে। দেশে গত বছরের ৩০শে জানুয়ারি প্রথম করোনায় আক্রান্তের ঘটনা ঘটেছিল। এরপরই, সেই বছরেরই তেসরা ফেব্রুয়ারি কোভিড-১৯ সংক্রান্ত এই মন্ত্রী গোষ্ঠী গঠিত হয়। প্রধানমন্ত্রী শ্রী নরেন্দ্র মোদী সরকারিভাবে এবং সামাজিকভাবে করোনা সঙ্কট মোকাবিলার যে পরিকল্পনা গ্রহণ করেছিলেন, ভারত তাতে সফল হয়েছে। দেশে গত ২৪ ঘন্টায় আক্রান্তের ঘটনা ১২ হাজারের কম এবং সুস্পষ্টভাবে আক্রান্তের সংখ্যা কমে হয়েছে কেবল ১ লক্ষ ৭৩ হাজার।
বিস্তারিত জানার জন্য ক্লিক করুন নিম্নলিখিত লিঙ্কে-
https://pib.gov.in/PressReleasePage.aspx?PRID=1692876
২০২১-২২ অর্থবর্ষে সাধারণ বাজেটে স্বাস্থ্য ক্ষেত্রে ব্যয় ১৩৭ শতাংশ বৃদ্ধি করার জন্য প্রধানমন্ত্রী শ্রী নরেন্দ্র মোদীকে ধন্যবাদ জানিয়েছেন ডাঃ হর্ষ বর্ধন
স্বাস্থ্য ও সুস্থতা ক্ষেত্রে বিশেষ গুরুত্ব প্রদান সহ কোভিডের বিরুদ্ধে লড়াই এবং যক্ষ্মার মতো রোগ নির্মূল ও ১২টি সংক্রামক রোগের বিরুদ্ধে শিশুদের টিকাকরণের লক্ষ্যে ২০২১-২২ অর্থবর্ষে সাধারণ বাজেটে স্বাস্থ্য খাতে ব্যয় ১৩৭ শতাংশ বৃদ্ধি করার জন্য প্রধানমন্ত্রী শ্রী নরেন্দ্র মোদী এবং কেন্দ্রীয় অর্থমন্ত্রী শ্রীমতি নির্মলা সীতারমনকে বিশেষ ধন্যবাদ জানিয়েছেন কেন্দ্রীয় স্বাস্থ্যমন্ত্রী ডাঃ হর্ষ বর্ধন। স্বাস্থ্যমন্ত্রী জানিয়েছেন ২০২১এর সাধারণ বাজেটে স্বাস্থ্য পরিকাঠামো ক্ষেত্রে বিনিয়োগ ২.৩৭ গুণ বৃদ্ধি করা হয়েছে। রোগ প্রতিরোধমূলক নিরাময় স্বাস্থ্য ব্যবস্থাপনা সহ স্বাস্থ্যকর কল্যাণ প্রকল্পে মোট ২,২৩,৮৪৬ কোটি টাকা বরাদ্দ করা হয়েছে। তিনি জানান, প্রধানমন্ত্রী শ্রী নরেন্দ্র মোদীর নেতৃত্বে সরকার কোভিড-১৯এর বিরুদ্ধে লড়াইয়ে উল্লেখযোগ্য সাফল্য লাভ করেছে।
বিস্তারিত জানার জন্য ক্লিক করুন নিম্নলিখিত লিঙ্কে-
https://pib.gov.in/PressReleseDetail.aspx?PRID=1694035
কোভিড-১৯ টিকাকরণ এবং জাতীয় পোলিও টিকাদান অভিযানের সর্বশেষ তথ্য
বিগত ১৮ দিন ধরে দেশজুড়ে সফলভাবে কোভইড-১৯ টিকাদান কর্মসূচি চলছে। এ পর্যন্ত ৪১ লক্ষেরও বেশি স্বাস্থ্যকর্মীকে টিকা দেওয়া হয়েছে। পশ্চিমবঙ্গ এবং গুজরাটে প্রথম সারির করোনা যোদ্ধাদের টিকা দেওয়া হচ্ছে। গতকাল সন্ধ্যে ৭টা পর্যন্ত এই দুই রাজ্যে ১৯ হাজার ৯০২ জন প্রথম সারির কর্মীদের টিকা দেওয়া হয়।
বিস্তারিত জানার জন্য ক্লিক করুন নিম্নলিখিত লিঙ্কে-
https://pib.gov.in/PressReleasePage.aspx?PRID=1694569
কোভিড-১৯এর জন্য ভেন্টিলেটস ক্রয়
২০১৯-২০ অর্থবর্ষে জাতীয় স্বাস্থ্য মিশনের আওতায় রাজ্য ও কেন্দ্রশাসিত অঞ্চলগুলিকে ১১১৩.২১ কোটি টাকা বরাদ্দ করা হয়েছিল শুধুমাত্র কোভিড-১৯ মহামারী প্রতিরোধ এবং পরিচালন ব্যবস্থাপনার জন্য। ২০২০-২১ অর্থবর্ষে কোভিড-১৯ মোকাবিলায় রাজ্যগুলিকে ৬৩০৯.৯০ কোটি টাকা বরাদ্দ করা হয়েছে।
বিস্তারিত জানার জন্য ক্লিক করুন নিম্নলিখিত লিঙ্কে-
https://pib.gov.in/PressReleasePage.aspx?PRID=1694442
কোভিড-১৯ টিকার বিষয়ে প্রশাসনিক এবং টিকা বিতরণের জন্য উচ্চ পর্যায়ের কমিটি
কোভিড-১৯এর টিকা বিষয়ক প্রশাসনিক কাজ সম্পর্কিত জাতীয় বিশেষজ্ঞ গোষ্ঠী গঠন করা হয়েছে যারা কোভিড-১৯ টিকা দেওয়ার সমস্ত দিক খতিয়ে দেখবে। পাশাপাশি টিকা বন্টন, সরবরাহ, নির্বাচন এবং পরিচালন পদ্ধতি গুরুত্ব সহকারে বিবেচনা করবে।
বিস্তারিত জানার জন্য ক্লিক করুন নিম্নলিখিত লিঙ্কে-
https://pib.gov.in/PressReleasePage.aspx?PRID=1694439
এনবিসিএফডিসি-র অন্তর্ভুক্ত গোষ্ঠীর স্বাস্থ্যসেবা কর্মীদের জন্য কোভিড টিকাকরণ বিষয়ে প্রশাসনিক প্রশিক্ষণ কার্যক্রম
জাতীয় অনগ্রস শ্রেণী আর্থিক ও উন্নয়ন র অন্তর্ভুক্ত গোষ্ঠীর নার্স, চিকিৎসাকর্মী, নার্সিং ক্ষেত্রে পাঠরতা ছাত্রী এবং ফার্মাসিস্টদের কোভিড টিকাকরণ বিষয়ে প্রশাসনিক প্রশিক্ষণ কার্যক্রমের জন্য এনবিসিএফিসি অ্যাপেলো মেড স্কিল প্রাইভেট লিমিটেডের সঙ্গে একটি সমঝোতাপত্র স্বাক্ষর করেছে।
বিস্তারিত জানার জন্য ক্লিক করুন নিম্নলিখিত লিঙ্কে-
https://pib.gov.in/PressReleasePage.aspx?PRID=1694468
জাতির উদ্দেশে প্রধানমন্ত্রী শ্রী নরেন্দ্র মোদীর মন কি বাত ২.০  অনুষ্ঠানের ইংরাজি থেকে বাংলা অনুবাদ
বিস্তারিত জানার জন্য ক্লিক করুন নিম্নলিখিত লিঙ্কে-
https://pib.gov.in/PressReleasePage.aspx?PRID=1693672
কেন্দ্রীয় বাজেট ২০২১-২২এর পর প্রধানমন্ত্রীর মূল ভাষণ
বিস্তারিত জানার জন্য ক্লিক করুন নিম্নলিখিত লিঙ্কে-
https://pib.gov.in/PressReleasePage.aspx?PRID=1693971
ইজ্রায়েলের প্রধানমন্ত্রীর বেঞ্জামিন নেতানিয়াহুর সঙ্গে প্রধানমন্ত্রীর কথা
প্রধানমন্ত্রী শ্রী নরেন্দ্র মোদী আজ টেলিফোনে ইজ্রায়েলের প্রধানমন্ত্রী বেঞ্জামিন নেতানিয়াহুর সঙ্গে টেলিফোনে কথা বলেছেন। নতুনদিল্লিতে ইজ্রায়েলি দুতাবাসের কাছে ২৯শে জানুয়ারি জঙ্গি হানার ঘটনায় প্রধানমন্ত্রী কঠোর ভাষায় নিন্দা জানিয়েছেন। তিনি ইজ্রায়েলের প্রধানমন্ত্রীকে আশ্বস্ত করে বলেছেন, ইজ্রায়েলি কুটনীতিবিদ এবং দুতাবাস চত্বরের নিরাপত্তা ও সুরক্ষার বিষয়ে ভারত সর্বোচ্চ গুরুত্ব দিয়ে থাকে। অপরাধীদের খুঁজে বার করে শাস্তি দেবার জন্য ভারত সবরকমের চেষ্টা চালাবে। এই বিষয়ে ভারত ও ইজ্রায়েলের নিরাপত্তা সংস্থাগুলি নিবিড়ভাবে কাজ করায় উভয় নেতা সন্তোষ প্রকাশ করেছেন।
বিস্তারিত জানার জন্য ক্লিক করুন নিম্নলিখিত লিঙ্কে-
https://pib.gov.in/PressReleseDetail.aspx?PRID=1694154
২০২১-২২ অর্থবর্ষে বাজেটের সারাংশ
কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমন কোভিড-১৯ সংকটে অভূতপূর্ব পরিস্থিতিতে এই নতুন দশকে প্রথমবার ডিজিটাল বাজেট পেশ করেছেন। তিনি বলেছেন, আত্মনির্ভর ভারতের দৃষ্টিভঙ্গী থেকে এই বাজেট ১৩০ কোটি ভারতবাসীর আস্থা ও দক্ষতা প্রতিফলিত হয়েছে। কৃষকদের আয় দ্বিগুন করা থেকে শুরু করে সুশাসন, যুবদের কর্মসংস্থান, নারীদের ক্ষমতায়ণ সহ নানা দিক উঠে এসেছে।
বিস্তারিত জানার জন্য ক্লিক করুন নিম্নলিখিত লিঙ্কে-
https://pib.gov.in/PressReleseDetail.aspx?PRID=1693908
বিশ্বব্যাপি মহামারী পরিস্থিতির ওপর লক্ষ্য রেখে ২০২১-২২ অর্থবর্ষের বাজেটে ভারতের স্বাস্থ্য ও সুস্বাস্থ্যের বিষয়ে বিশেষ জোর দেওয়া হয়েছে
২০২১-২২ অর্থবর্ষের সাধারণ বাজেট সংসদে পেশ করার সময় কেন্দ্রীয় অর্থ ও কর্পোরেট বিষয় মন্ত্রী শ্রীমতি নির্মলা সীতারমন জানিয়েছেন বিশ্বজুড়ে কোভিড-১৯ পরিস্থিতির ওপর লক্ষ্য রেখে দেশে স্বাস্থ্য ক্ষেত্রের ওপর বিশেষ জোর দেওয়া হয়েছে। তিনি জানান, আত্মনির্ভর ভারতের ৬টি গুরুত্বপূর্ণ স্তম্ভের মধ্যে অন্যতম হল স্বাস্থ্য এবং সুস্বাস্থ্য। এবারের বাজেটে স্বাস্থ্য ক্ষেত্রে বরাদ্দ বৃদ্ধি করে ২ লক্ষ ২৩ হাজার ৮৪৬ কোটি টাকা করা হয়েছে।
বিস্তারিত জানার জন্য ক্লিক করুন নিম্নলিখিত লিঙ্কে-
https://pib.gov.in/PressReleseDetail.aspx?PRID=1693906
কোভিড-১৯ মহামারী সত্ত্বেও ভারতীয় কৃষি ক্ষেত্র ৩.৪ শতাংশ বৃদ্ধির হার দেশের অর্থনীতির বিকাশে সবুজ সংকেত
কোভিড-১৯ মহামারীর জেরে লকডাউনের মতো প্রতিকূল পরিস্থিতি থাকা সত্ত্বেও ভারতে কৃষিক্ষেত্রে উল্লেখযোগ্য অগ্রগতি লক্ষ্য করা গেছে। আর্থিক সমীক্ষায় ২০২০-২১ অর্থবর্ষে কৃষি এবং সহকারী কৃষি ক্ষেত্রে ৩.৪ শতাংশ বৃদ্ধির উল্লেখ করা হয়েছে। কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমন আজ সংসদে ২০২০-২১ অর্থবর্ষের আর্থিক সমীক্ষা পেশ করেছেন। এই আর্থিক সমীক্ষায় বলা হয়েছে যে গত বছর ২৯শে মে সিএসও প্রকাশিত জাতীয় আয়ের সম্ভাব্য অনুমান অনুযায়ী কৃষি ও সহকারী কৃষি সংক্রান্ত কাজকর্ম ২০১৯-২০ অর্থবর্ষে দেশের মোট মূল্য সংযোজন  ক্ষেত্রে ১৭.৮ শতাংশ অবদান রেখেছে।
বিস্তারিত জানার জন্য ক্লিক করুন নিম্নলিখিত লিঙ্কে-
https://pib.gov.in/PressReleasePage.aspx?PRID=1693205
কোভিড – ১৯ এর মোকাবিলায় মহামারী এবং আর্থিক গবেষণার উপর ভিত্তি করে বিশেষত স্প্যানিশ ফ্লু-এর পরিস্থিতি বিবেচনা করা হয়েছে : আর্থিক সমীক্ষা
আর্থিক সমীক্ষায় মহাভারত মহাকাব্যের একটি উদ্ধৃতি উল্লেখ করা হয়েছে – সঙ্কটের সময় জীবন বাঁচানোই ধর্মের মূল কথা। মহামারীর সময়ে ভারতের নীতির ব্য়াখ্যা প্রসঙ্গে বলা হয়েছে, জীবন ও জীবিকার মধ্যে কোভিড – ১৯ এর ফলে যে সঙ্কট দেখা দিয়েছিল, তার ভারসাম্য রক্ষা করাই ছিল মূল উদ্দেশ্য । কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমণ, আজ সংসদে আর্থিক সমীক্ষা উপস্থাপনের সময় জানিয়েছেন, প্রতি ১০০ বছরে একবার বিশ্বজুড়ে যে সঙ্কট দেখা দেয় এবার তা কোভিড – ১৯ এর মাধ্যমে হয়েছে। কোভিডের ফলে বিশ্বে ৯০ শতাংশ দেশে মোট অভ্যন্তরীণ উৎপাদন নিম্নমুখী হয়েছে। ভারত, স্বল্পমেয়াদে কষ্ট স্বীকার করে দীর্ঘ মেয়াদী লাভ অর্জনে জীবন ও জীবিকা রক্ষার নীতি গ্রহণ করেছে।
বিস্তারিত জানার জন্য ক্লিক করুন নিম্নলিখিত লিঙ্কে-
https://pib.gov.in/PressReleasePage.aspx?PRID=1693227
কোভিড-১৯ লকডাউন শিথিল হওয়ার পর ইস্পাত উপাদনে গতি লক্ষ্য করা গেছে
ইস্পাত মন্ত্রক সময়ে সময়ে কেন্দ্রীয় সরকার ও রাজ্য সরকারের অন্তর্গত সংশ্লিষ্ট মন্ত্রক ও বিভাগের সঙ্গে ইস্পাত উৎপাদনের সঙ্গে যুক্ত সমস্যাগুলির সমাধানে আলোচনা চালিয়ে গেছে এবং অভ্যন্তরীণ ইস্পাত শিল্পের সঙ্গে যুক্ত শিল্পপতি সহ সংশ্লিষ্ট কর্তৃপক্ষের সঙ্গে লকডাউনের সময়েও আলোচনা চালিয়েছে। লকডাউনের পর ইস্পাত উৎপাদন ক্ষেত্রে গতি লক্ষ্য করা গেছে। সামগ্রিকভাবে দেশে ইস্পাতের চাহিদা লক্ষ্য করা গেছে।
বিস্তারিত জানার জন্য ক্লিক করুন নিম্নলিখিত লিঙ্কে-
https://pib.gov.in/PressReleasePage.aspx?PRID=1694742
কোভিড-১৯ মহামারী পরিস্থিতিতে বিদ্যালয়ে অনলাইন পঠনপাঠন ব্যবস্থাপনা একটি বিরাট পথ দেখিয়েছে : আর্থিক সমীক্ষা ২০২০-২১
কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমন আজ সংসদে ২০২০-২১ অর্থ বর্ষের আর্থিক সমীক্ষা পেশ করেছেন। তিনি বলেছেন, কোভিড-১৯ মহামারী পরিস্থিতিতে বিদ্যালয়ে অনলাইন পঠনপাঠন ব্যবস্থাপনা একটি বিরাট পথ দেখিয়েছে। গত বছর অক্টোবরে প্রকাশিত বার্ষিক শিক্ষা ব্যবস্থার প্রতিবেদন  ২০২০ ওয়েব-১  উল্লেখ করে শ্রীমতি সীতারমন সমীক্ষায় জানিয়েছেন গ্রামীণ ভারতে সরকারি এবং বেসরকারী বিদ্যালয়ে নাম নথিভুক্ত শিশুদের নিজের স্মার্ট ফোন ব্যবহারের হার ২০১৮ সালে ৩৬.৫ শতাংশ থেকে বেড়ে ৬১.৮ শতাংশ হয়েছে। সমীক্ষায় প্রস্তাব দেওয়া হয়েছে যে যদি এই হারে এগোন যায় তাহলে গ্রাম এবং শহর, লিঙ্গ, বয়স ও আয়ভুক্ত শ্রেণীর মধ্যে ডিজিটাল বিভাজন দূর করা সম্ভব হবে এবং শিক্ষা ক্ষেত্রে বৈষম্য হ্রাস পাবে। কোভিড-১৯ মহামারী পরিস্থিতি থেকে শিক্ষা নিয়ে সরকার দেশের সকল শিশুদের শিক্ষার সুযোগ করে দিতে একাধিক কার্যকরী পদক্ষেপ গ্রহণ করেছে। এরই অঙ্গ হিসেবে পিএম ই-বিদ্যা কার্যক্রম গ্রহণ করা হয়েছে। এর মাধ্যমে শিক্ষার্থী এবং শিক্ষক-শিক্ষিকাদের বহুপাক্ষিক ব্যবস্থাপনা ন্যায়সঙ্গত শিক্ষা প্রদান সম্ভবপর হয়েছে। স্বয়ম এমওওসি-র আওতায় ৯২টি পাঠক্রম চালু করা হয়েছে এবং ১.৫ কোটি ছাত্রছাত্রী নাম নথিভুক্ত করেছেন।
বিস্তারিত জানার জন্য ক্লিক করুন নিম্নলিখিত লিঙ্কে-
https://pib.gov.in/PressReleasePage.aspx?PRID=1693215
বিজ্ঞান, প্রযুক্তি এবং উদ্ভাবনী নীতি গঠনের জন্য বিজ্ঞানের সঙ্গে যুক্ত কূটনীতিক এবং বিদেশে বসবাসরত প্রতিনিধিদের সঙ্গে আলোচনা
বিজ্ঞান, প্রযুক্তি এবং উদ্ভাবনী নীতির খসড়া নিয়ে বিজ্ঞানের সঙ্গে যুক্ত কূটনীতিক এবং ২০টি দেশের ভারতীয় মিশনের প্রতিনিধিদের সঙ্গে গোল টেবিল বৈঠকের আয়োজন করা হয়। কোভিড-১৯ মহামারী পরিস্থিতিতে এই নীতি তৈরি করার লক্ষ্যে সমন্বয় সাধন ও সহযোগিতা সুনিশ্চিত করে তুলতে গবেষণা ও উন্নয়নমূলক প্রতিষ্ঠান, শিক্ষা প্রতিষ্ঠান এবং শিল্প সংস্থাগুলিকে সুযোগ-সুবিধা প্রদানের উদ্যোগ নেওয়া হয়েছে।
বিস্তারিত জানার জন্য ক্লিক করুন নিম্নলিখিত লিঙ্কে-
https://pib.gov.in/PressReleseDetail.aspx?PRID=1693802
দেশজুড়ে জাতীয় পোলিও টিকাকরণ অভিযান শুরু
রাষ্ট্রপতি শ্রী রামনাথ কোবিন্দ ৩০শে জানুয়ারি রাষ্ট্রপতি ভবনে ৫ জন শিশুকে পোলিও ড্রপ খাওয়ানোর মাধ্যমে ২০২১ সালে জাতীয় পোলিও টিকাকরণ দিবসের সূচনা করেছেন। এই দিনটি ‘পোলিও রবিবার’ হিসেবেও পালিত হয়।
বিস্তারিত জানার জন্য ক্লিক করুন নিম্নলিখিত লিঙ্কে-
https://pib.gov.in/PressReleseDetail.aspx?PRID=1693751
কেন্দ্রীয় স্বরাষ্ট্র মন্ত্রী ২০২১-২২ অর্থবর্ষের বাজেটকে অর্থনৈতিক উন্নয়নের প্রচার হিসেবে বর্ণনা করায় প্রধানমন্ত্রী শ্রী নরেন্দ্র মোদীর প্রতি কৃতজ্ঞতা প্রকাশ করেছেন
২০২১-২২ অর্থবর্ষের বাজেটকে অর্থনৈতিক উন্নয়নের প্রচার হিসেবে বর্ণনা করায় প্রধানমন্ত্রী শ্রী নরেন্দ্র মোদীর প্রতি কৃতজ্ঞতা প্রকাশ করেছেন কেন্দ্রীয় স্বরাষ্ট্র মন্ত্রী শ্রী অমিত শাহ। শ্রী শাহ বলেছেন, এবারের বাজেট পেশ করা ছিল অত্যন্ত কঠিন কাজ। তবে শ্রী নরেন্দ্র মোদীর নির্দেশে কেন্দ্রীয় অর্থমন্ত্রী এবারের বাজেটের মাধ্যমে যে স্বনির্ভর ভারতের দিশা দেখিয়েছেন তা যথেষ্টই তাৎপর্যপূর্ণ ।
বিস্তারিত জানার জন্য ক্লিক করুন নিম্নলিখিত লিঙ্কে-
https://pib.gov.in/PressReleseDetail.aspx?PRID=1694256
পিআইবি-র আঞ্চলিক কার্যালয় থেকে প্রাপ্ত তথ্য
কেরালা : রাজ্যের কোভিড পরিস্থিতি মোকাবিলায় কেন্দ্র একটি বিশেষ দল পাঠাচ্ছে। মঙ্গলবার এরাজ্যে নতুন করে ৫ হাজার ৭১৬ জন আক্রান্ত হয়েছেন। এ পর্যন্ত ২ লক্ষের বেশি স্বাস্থ্যকর্মীকে টিকা দেওয়া হয়েছে।
তামিলনাড়ু : এ পর্যন্ত এই রাজ্যে ১ লক্ষ ২০ হাজার ৪৬৭ জনকে টিকা দেওয়া হয়েছে।
কর্ণাটক : ২৪ ঘন্টায় ৫ হাজার ৯২৪ জন আক্রান্ত হয়েছেন। এই নিয়ে রাজ্যে আক্রান্তের সংখ্যা দাঁড়িয়েছে ৯ লক্ষ ৪০ হাজার ১৭০।
অন্ধ্রপ্রদেশ : রাজ্যে আরোগ্যের হার ৯৯.০৬ শতাংশ। গত একদিনে সুস্থ হয়ে হাসপাতাল থেকে ছাড়া পেয়েছেন ১৪৭ জন। আক্রান্ত হয়েছেন ১ হাজার ১৯৭ জন। এ পর্যন্ত ১৬ লক্ষ ৩১ হাজার জনকে কোভিড টিকা দেওয়া হয়েছে।
তেলেঙ্গানা : রাজ্য স্বাস্থ্য দপ্তরের পক্ষ থেকে আজ সকালে জানানো হয়েছে ২ লক্ষ ৯৪ হাজার ৯২৪ জন করোনা আক্রান্ত রোগীর মধ্যে ২ লক্ষ ৯১ হাজার ৩১২ জন সুস্থ হয়ে উঠেছেন। মৃতের সংখ্যা দাঁড়িয়েছে ১৬০৪। একদিনে আক্রান্ত হয়েছেন ২ হাজার ৮ জন। যারমধ্যে ৭৩০ জনকে হোম আইসোলেশনে রাখা হয়েছে।
আসাম : মঙ্গলবার ৭ জন নতুন করে কোভিড-১৯ আক্রান্ত হয়েছে। হাসপাতাল থেকে ছাড়া পেয়েছেন ৩৭ জন।
নাগাল্যান্ড : নতুন করে ২ জন আক্রান্ত হয়েছেন। মোট সুস্থ হয়ে উঠেছেন ১১ হাজার ৮১০ জন।
সিকিম : নতুন করে ৫ জন করোনা আক্রান্ত হয়েছেন। সুস্থ হয়েছেন ২ জন। এই নিয়ে রাজ্যে ৬ হাজার ৯৬ জনের মধ্যে ৫ হাজার ৭৮১ জন সুস্থ হয়ে উঠেছেন।
মহারাষ্ট্র : মঙ্গলবার ১ হাজার ৯২৭ জন কোভিড-১৯এ আক্রান্ত হয়েছেন। এই একই সময় হাসপাতাল থেকে সুস্থ হয়ে ছাড়া পেয়েছেন ৪ হাজার ১১ জন।
গুজরাট : গত ২৪ ঘন্টায় ২৮৫ জন নতুন করে আক্রান্ত হয়েছেন। রাজ্যে আরোগ্যের হার দাঁড়িয়েছেন ৯৭.১০ শতাংশ।
মধ্যপ্রদেশ : এ পর্যন্ত ২ লক্ষ ৪৯ হাজার রোগী করোনা থেকে আরোগ্য লাভ করেছেন। এই রাজ্যে কোভিড সক্রিয় রোগীর হার দাঁড়িয়েছে ১.১ শতাংশ।
রাজস্থান : মঙ্গলবার আরও ৮৭ জন নতুন করে আক্রান্ত হয়েছেন। সুস্থ হয়েছেন ২৩৫ জন। মৃত্যু হয়েছে আরও ২ জনের।
ছত্তিশগড় : মঙ্গলবার ৩৩০ জন নতুন করে আক্রান্ত হয়েছেন। মৃত্যু হয়েছে আরও ৫ জনের।
গোয়া : আরোগ্যের হার দাঁড়িয়েছে ৯৭.১৩ শতাংশে। দোশরা ফেব্রুয়ারি পর্যন্ত সক্রিয় রোগীর সংখ্যা দাঁড়িয়েছে ৭৬৮তে।